Document ID: 32000R1474

Uredba Komisije (ES) št. 1474/2000
z dne 10. julija 2000
o določitvi znižanih zneskov kmetijskih komponent in dodatnih dajatev, ki se uporabljajo od 1. julija 2000 pri uvozu določenega blaga, ki ga zajema Uredba Sveta (ES) št. 3448/93 v okviru začasnega sporazuma med Evropsko unijo in Izraelom, v Skupnost
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3448/93 z dne 6. decembra 1993 o določitvi trgovinskih režimov, ki se uporabljajo za določeno blago, pridobljeno s predelavo kmetijskih proizvodov [1], kakor je bila nazadnje spremenjena z Uredbo (ES) št. 2491/98 [2], in zlasti člena 7 Uredbe,
ob upoštevanju naslednjega:
(1) Do začetka veljavnosti evro-sredozemskega Sporazuma o pridružitvenem članstvu med Evropskimi skupnostmi in njihovimi državami članicami na eni strani ter Izraelom na drugi strani, podpisanega v Bruslju 20. novembra 1995, je bil 18. decembra 1995 podpisan Začasni sporazum o trgovini in spremljevalnih ukrepih med Evropsko skupnostjo in Evropsko skupnostjo za premog in jeklo na eni strani ter Izraelom na drugi strani [3], veljati pa je začel 1. januarja 1996. Ta sporazum predvideva v okviru določenih kvot znižanje kmetijske komponente za nekatere predelane kmetijske proizvode.
(2) Uredba Sveta (ES) št. 1981/94 z dne 25. julija 1994 o odpiranju in določanju upravljanja s tarifnimi kvotami Skupnosti za nekatere proizvode s poreklom iz Alžirije, Cipra, Egipta, Izraela, Jordanije, Malte, Maroka, Zahodnega brega in Gaze, Tunizije in Turčije, ter o določanju podrobnih pravil za razširitev in prilagajanje teh tarifnih kvot [4], kakor je bila nazadnje spremenjena z Uredbo (ES) št. 563/2000 [5], je odprla kvote, znotraj katerih se za nekatere predelane kmetijske proizvode s poreklom iz Izraela odobri znižanje kmetijskih komponent. Znižane kmetijske komponente in dodatne dajatve je treba določiti.
(3) Uredba Komisije (ES) št. 1460/96 [6], spremenjena z Uredbo (ES) št. 2495/97 [7], določa podrobna pravila za uporabo preferencialnih trgovinskih režimov, ki se uporabljajo za določeno blago, pridobljeno s predelavo kmetijskih proizvodov iz člena 7 Uredbe (ES) št. 3448/93 -
SPREJELA NASLEDNJO UREDBO:
Člen 1
Od 1. julija 2000 se v prilogah k tej uredbi določijo znižane kmetijske komponente, ki se uporabljajo pri uvozu blaga, zajetega v Uredbi (ES) št. 3448/93, za katerega začasni sporazum, sklenjen z Izraelom, predvideva znižanje kmetijske komponente, ter ustrezne znižane dodatne dajatve.
Člen 2
Ta uredba začne veljati sedmi dan po objavi v Uradnem listu Evropskih skupnosti.
Uporabljati se začne 1. julija 2000.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. julija 2000

Labels: 17
3
6
18
15